

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**OPĆINSKO VIJEĆE**

KLASA: 021-05/23-02/2

URBROJ: 2186-21-02-23-1

Sveti Đurđ, 30.11.2023. godine

Na temelju članka 35. i članka 38. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 36/09., 150/11., 144/12., 19/13., 137/15., 123/17., 98/19. i 144/20.), članka 22. Statuta Općine Sveti Đurđ („Službeni vjesnik Varaždinske županije“, broj 30/21. i 18/23.) i članka 21. Poslovnika Općinskog vijeća Općine Sveti Đurđ („Službeni vjesnik Varaždinske županije“, broj 30/21.), Općinsko vijeće Općine Sveti Đurđ, na svojoj 27. sjednici održanoj dana 30.11.2023. godine, donosi sljedeću

**ODLUKU**

**o izmjeni Rješenja o izboru predsjednika i članova**

**Odbora za proračun i financije**

Članak 1.

Mijenja se članak 1. Rješenja o izboru predsjednika i članova Odbora za proračun i financije („Službeni vjesnik Varaždinske županije“ broj 53/21.) (dalje u tekstu: Rješenje o izboru predsjednika i članova Odbora za proračun i financije) na način da isti sada glasi:

„Odbor za proračun i financije Općine Sveti Đurđ ima predsjednika i četiri člana.“

Članak 2.

Mijenja se članak 2. Rješenja o izboru predsjednika i članova Odbora za proračun i financije na način da se u Odbor za proračun i financije umjesto Zorana Kunića, Luka Ludbreška 109, za člana imenuje:

Nada Crnković, Hrženica, Ludbreška ulica 14.

Članak 3.

Ostale odredbe Rješenja o izboru predsjednika i članova Odbora za proračun i financije ostaju neizmijenjene.

Članak 4.

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE SVETI ĐURĐ

PREDSJEDNIK OPĆINSKOG VIJEĆA

Damir Grgec

Predlagatelj: općinski načelnik, na temelju članka 40. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.)

Pravni temelj: članak 35. i 38. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 36/09., 150/11., 144/12., 19/13., 137/15., 123/17., 98/19. i 144/20.), članak 22. Statuta Općine Sveti Đurđ („Službeni vjesnik Varaždinske županije“, broj 30/21. i 18/23.) i članak 21. Poslovnika Općinskog vijeća Općine Sveti Đurđ („Službeni vjesnik Varaždinske županije“, broj 30/21.)

Obrazloženje

Rješenjem o izboru predsjednika i članova Odbora za proračun i financije („Službeni vjesnik Varaždinske županije“ broj 53/21.) u članku 1. propisano je da „Odbor za izbor i imenovanje Općine Sveti Đurđ ima predsjednika i dva člana“, dok je člankom 2. istog Rješenja propisano da su u Odbor za proračun i financije izabrani:

1. DENIS ŠTEFANEC, Struga 62 – za predsjednika,

2. ZORAN KUNIĆ, Luka Ludbreška 109 - za člana,

3. ZLATKO GIZDAVEC, Struga 124/A – za člana,

4. DAMIR GRGEC, Karlovec Ludbreški, Srednja 14 – za člana,

5. MLADEN SAČER, Sesvete Ludbreške, Vinogradska ulica 50 – za člana.

S obzirom na to da je člankom 35. a u vezi s člankom 21. Poslovnika Općinskog vijeća Općine Sveti Đurđ („Službeni vjesnik Varaždinske županije“ broj 30/21.) propisano da: „*Odbor za proračun i financije Općine ima predsjednika i četiri člana“* potrebno je izmijeniti članak 1. Rješenja na način da se u istom ispravno navede broj članova koje mora imati Odbor za proračun i financije.

Nadalje, s obzirom na to da je dosadašnji član Odbora, gospodin Zoran Kunić, preminuo, predlaže se da se umjesto njega u Odbor imenuje gospođa Nada Crnković.

Slijedom svega navedenog, predlaže se usvajanje ove Odluke.